Ada tuturan satua, I Lutung teken I Kekua. I Lutung sedek mesayuban di beten kayune. Dingeha I Kekua nyeselan iba kene munyine, "beh kene suba lacur. Masan ujan-ujan keweh pesan ngalih amah. Yen mekelo kene, sing buungan awake lakar mati". Mara dingeha munyi keto I Lutung inget. Lantas tongose ento kepaekin. Tepukina I Kekua berag acum, saja mirip tuna amah.
laut I Lutung ngomong nimbal, "Ih Kekua, suud monto meseselan. Awake nepukin tongos melah, dauh tukad Cengcenge ada pondokan. Ento pondokne I Kaki Perodong. Di sisin abianne misi punyan biu. Abulan ane suba liwat, awake maan mentas ditu.
Biune liu ane wayah-wayah, mirib jani suba pada nasak". Beh prajani ilang seduke I Kekua mara ningeh orta keto. Demen kenehne lakar maan ngamah biu nasak. Laut ia mesaut enggal "Aduh sang Lutung, yen keto apa kaden melahne. Nanging kenkenang kema, sawireh pondoke ento joh. Tukad Cengcenge linggah, buina keweh pesan liwat".
Mara keto munyine I Kekua, lantas I Lutung memunyi, "Beh belog iba Kekua. Cai kaden dueg ngelangi. Yen ajak cai satinut, jalan kema sibarengan. Gandong awake, ngaliwat tukad. Cai ngantosang beten dibongkolne, yen maan biu tetelu, cai abesik, deweke dadua".
Gelising satua enggal, majalan kone ia ajaka dadua. Tusing mekelo pajalane, neked ia di sisin tukad Cengcenge. Ngenggalang I Lutung magandong di tundun kekuane. Ngesir pajalan I Kekua nuut yeh, wireh ia dueg ngelangi. I Lutung negak duur tundune, sambilanga kejengat-kejengit. Disubane neked di sisin tukade lantas subarengan tuun, tur saget ada ngenah pondok. Pondokne ento gelah I Kaki Perodong. Lantas ia tolah-tolih natasang Kaki Perodong.
Kakenehang baan I Lutung pondoke suung. Di lantas I Lutung ngenggalang menek punyan biune ane sedeng mabuah nasak. I Kekua ngantosang di bongkol punyan biune.
Gelisang satua I Luung ngempok biu mase ane tasak duang bulih tur pelute make dadua, I Kekua baanga kulitne dogen. Sedeng iteh I Lutung ngamah biu, lantas I Kali Prodong teka, tur ngomong "Bah ne I Lutung ngamah biune, jani kar matiang!". Ditu lantas I Kekua mengkeb di batan punyang biune. Kaki Prodong teka ngaba tumbak lanying. Pejalane adeng-adeng ngintip I Lutung. I Lutung kaliwat kendel kenehne. Ia tusing naen teken kaukan bayane, nu iteh ngamah biu nasak di punya. Sedeng iteha I Lutung ngamah biu lantas katumbek baan Kaki prodong tur beneng lambungne. Ditu lantas I Lutung ulung maglebug ke tanahe tur ia mati. Bangken I Lutung tadtada ka pondokne.
Keto upah anake demen mamaling tur nguluk-nguluk timpal.
I Lutung Teken Kekua
Ada tuturan satua, I Lutung teken I Kekua. I Lutung sedek mesayuban di beten kayune. Dingeha I Kekua nyeselan iba kene munyine, "beh kene suba lacur. Masan ujan-ujan keweh pesan ngalih amah. Yen mekelo kene, sing buungan awake lakar mati". Mara dingeha munyi keto I Lutung inget. Lantas tongose ento kepaekin. Tepukina I Kekua berag acum, saja mirip tuna amah.
ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn